stanford-oval/wikipedia huggingface dataset:
Eikones (Filostratos vanhempi)

| Eikones> Εἰκόνες |
| --- | --- |
 Faethon. Thomas de Leun kuvitusta Filostratoksen teokseen Antoine Caronia seuraten, ranskannoksesta vuodelta 1614.
Alkuperäisteos
Kirjailija:  Filostratos vanhempi
Kieli:  muinaiskreikka
Genre:  ekfrasis
Julkaistu:  200-luku
Sarja: Eikones
Löydä lisää kirjojaKirjallisuuden teemasivulta
Eikones (m.kreik. Εἰκόνες, lat. Imagines, ”Kuvia”) on Filostratos vanhemman kirjoittama teos, joka esittää 65 antiikin kreikkalaisen maalauksen kuvaukset. Se on tärkeä kirjallinen lähde antiikin maalaustaiteen tuntemisen kannalta.
Historia

Filostratos Lemnoslainen vanhempi syntyi Rooman keisarikaudella noin vuonna 190, ja oli tunnetumman sofisti Filostratoksen nuorempi sukulainen. Filostratos vanhempi kertoo teoksensa Eikones syntyneen niin, että hän oli kerran käymässä Italian Neapoliissa, jossa hän näki eräässä pylväikössä suuren joukon sinne kerättyjä eri maalareiden tekemiä hienoja paneelimaalauksia. Hän kertoo olleensa aikeissa puhua julkisesti näiden maalausten ylistykseksi, kun hänen isäntänsä kymmenvuotias poika oli alkanut kysellä niistä ja pyytänyt tulkitsemaan ne. Filostratos oli suostunut, kun paikalle saatiin ensiksi suurempi joukko oppilaita.
Filostratos vanhemman pojanpoika Filostratos nuorempi kirjoitti toisen samannimisen teoksen, Eikones, joka jatkaa Filostratos vanhemman teosta 17 samanlaisella maalauksen kuvauksella. Näistä kahdesta erityisesti Filostratos vanhemman teos on ollut antiikin maalaustaiteen päälähteitä joidenkin säilyneiden roomalaisaikaisten maalausten osien ohella. Teoksensa vuoksi Filostratosta on joskus kutsuttu jopa ”taidekritiikin isäksi”, vaikkakaan tämä ei ehkä ole täysin oikeutettua, sillä maalauksista ja veistoksista olivat jo aikaisemmin kirjoittaneet muun muassa ainakin Lukianos ja Apuleius.
Teoksen editio princeps oli Firenzessä vuonna 1496 yhdessä Filostratoksen teoksen Heroikos, Kallistratoksen veistoskuvauksia sisältävän teoksen Ekfraseis ja eräiden Lukianoksen teosten kanssa. Sen käänsi yhdessä Heroikoksen kanssa latinaksi Stephanus Niger. Tämä käännös julkaistiin Milanossa vuonna 1521. Teoksesta tuli hyvin suosittu, ja siitä julkaistiin jo 1500-luvulla ainakin neljä muuta latinankielistä laitosta. Myöhemmin siitä tehtiin useita käännöksiä nykykielille. Myöhemminkin Eikones on julkaistu usein yhdessä Filostratos nuoremman teoksen sekä Kallistratoksen Ekfraseis-teoksen kanssa.
Filostratoksen maalauskuvauksilla oli suuri vaikutus 1500–1800-lukujen maalaustaiteeseen, joka ammensi usein antiikin aiheista. Monet renessanssitaiteilijat, kuten Tizian, yrittivät luoda Filostratoksen kuvaamia maalauksia uudelleen kuvausten perusteella. Tällaisia ennallistamispyrkimyksiä edusti myös Blaise de Vigenèren tekemän, vuonna 1578 julkaistun ranskankielisen käännöksen uusi täysin kuvitettu laitos Les images ou tableaux de platte-peinture de Philostrate vuonna 1614.
Sisältö

Teos koostuu kahdesta kirjasta. Filostratos aloittaa ensimmäisen kirjan johdannolla, jossa vertaa runoutta maalaustaiteeseen ja kuvanveistoon. Tämän jälkeen hän kertoo käyneensä kerran Neapoliissa ilman erityistä aikomusta harjoittaa siellä retoriikan taitoaan. Hän asui kaupungin ulkopuolella huvilassa, jossa oli erinomainen taidemaalausten kokoelma. Hänen isännällään oli kymmenvuotias poika, joka seurasi häntä, kun hän tutki maalauksia. Pojan pyynnöstä sekä tyydyttääkseen häneltä puheopetusta halunneiden nuorukaisten sinnikkäät pyynnöt, hän päätti pitää joukon puheita maalausten aiheista. Nämä puheet muodostavat teoksen sisällön. Ensimmäinen kirja käsittää kuvaukset 31 maalauksesta ja toinen kirja 34 maalauksesta.
Kukin kuvaus on muodoltaan puhe, joka on osoitettu jo mainitulle pojalle sekä muille paikalla olleille nuorille. Filostratos sanoo olevansa kiinnostunut vain maalauksista, ei niiden maalareista tai niiden historiallisista suhteista. Kuvaukset pyrkivät selittämään maalausten symboliikkaa ja merkityksiä. Samalla ne luovat maalaukset tehokkaasti uudelleen lukijan mieleen. Teoksen tyyliä on arvioitu miellyttäväksi, sen aihetta kirjailijalle ja kirjailijaa aiheelle sopivaksi, ja sen kuvauksia ansiokkaiksi.
Maalaukset esittävät erilaisia aiheita, joiden avulla Filostratos voi osoittaa tietojaan niin runoudesta kuin historiastakin. Niiden aiheet ovat myyttisiä, historiallisia, elämäkerrallisia, maisemamaalauksia ihmishahmoilla sekä allegorisia. Ei ole kuitenkaan tietoa siitä, puhuuko Filostratos todella olemassa olleesta kokoelmasta, vai oliko hän keksinyt aiheet itse. Asiasta on hankala saada varmuutta. Toisaalta hän kuvaa maalauksia hyvin elävästi. Toisaalta hän ei mainitse yhtäkään taiteilijaa nimeltä, eikä yhtäkään hänen kuvaamistaan maalauksista tunneta mistään muusta lähteestä. On mahdollista, että Filostratos halusi haastaa taidemaalarin taidon reettorin taidolla, samoin kun hän laittaa taidemaalarit haastamaan runoilijat.
Teoksen sisältö on seuraava:
Sisältö > Kirja I

Johdanto
1. Skamandros
2. Komos
3. Faabelit
4. Menoikeus
5. Kääpiöt
6. Erootit
7. Memnon
8. Amymone
9. Suo
10. Amfion
11. Faethon
12. Bosporos
13. Bosporos
14. Semele
15. Ariadne
16. Pasifae
17. Hippodameia
18. Bakkhantit
19. Tyrrheenimerirosvot
20. Satyyrit
21. Olympos
22. Midas
23. Narkissos
24. Hyakinthos
25. Androslaiset
26. Hermeen syntymä
27. Amfiaraos
28. Metsästäjät
29. Perseus
30. Pelops
31. Ksenia
Sisältö > Kirja II

1. Laulajat
2. Akhilleuksen kasvatus
3. Naiskentaurit
4. Hippolytos
5. Rhodogune
6. Arrhikhion
7. Antilokhos
8. Meles
9. Pantheia
10. Kassandra
11. Pan
12. Pindaros ja mehiläiset
13. Gyrain kalliot
14. Thessalia
15. Glaukos Pontios
16. Palaimon
17. Saaret
18. Kyklooppi
19. Forbas
20. Atlas
21. Antaios
22. Herakles pygmien luona
23. Herakleen hulluus
24. Theiodamas
25. Abderoksen hautaaminen
26. Ksenia
27. Athenen syntymä
28. Penelopen kangaspuut
29. Antigone
30. Euadne
31. Themistokles
32. Palaistra
33. Dodona
34. Horat
Kirjallisuutta

Philostratus the Elder: Imagines. Teoksessa Philostratus the Elder: Imagines.  (Philostratus the Younger, Imagines. Callistratus, Descriptions. Translated by Arthur Fairbanks. Loeb Classical Library 256)  Cambridge, MA:  Harvard University Press, 1931.  Teoksen verkkoversio.
Aiheesta muualla

Philostratus the Lemnian (Philostratus Major): Imagines. Perseus. (muinaiskreikaksi)
Philostratus the Elder: Imagines. ToposText. (englanniksi)
Philostratus the Elder: Imagines . Theoi Greek Mythology. (englanniksi)
Book 1, Images 1–15
Book 1, Images 16–31
Book 2, Images 1–16
Book 2, Images 17–33
Nokia C2-06

| Nokia C2-06 Touch and Type |
| --- | --- |
Valmistaja:  Nokia
Julkaistu:  kesäkuussa 2011
Käyttöverkot:  GSM 900/1 800 (Amerikan versio 850/1 900)
Mitat:  103 × 51 × 17 mm
Paino:  118 g
Näyttö:  2,6" resistiivinen TFT-kosketusnäyttö
Näytön kuvatarkkuus:  240 × 320 pikseliä
Värien lukumäärä:  65 536
Muisti:  sisäistä muistia 10 Mt, MicroSD-muistikorttipaikka,
Kamera:  2 megapikseliä (1 600 × 1 200) 4× zoomilla, JPEG-kuvaformaatilla ja QCIF-videokuvauksella (176 × 144, 4× zoom, 15 kuvaa sekunnissa)
Radio:  on
Musiikkisoitin:  AMR/MIDI/MP3/AAC/WAV (video MP4/H.263/H.264)
Valmiusaika:  400 h
Puheaika:  5 h
Käyttöjärjestelmä:  Series 40
Tiedonsiirto:  GPRS/EDGE luokka B (multislot-luokka 12, 2,5-2,75G), Bluetooth 2.1
Liitännät:  MicroUSB 2.0-liitäntä, 2 mm latausliitäntä, 3,5 mm audioliitäntä
Muuta:  2 SIM-korttipaikkaa, liukunäppäimistö
Infobox OKNimi-testi OK: 
Nokia C2-06 Touch and Type on matkapuhelinvalmistaja Nokian kesäkuussa 2011 julkaistu liukunäppäimistöllä ja kahdella SIM-korttipaikalla varustettu kosketusnäytöllinen matkapuhelin.
Tietoja

Värivaihtoehdot: grafiitti, violetti ja kultaisen vaalea
FlashLite-tuki
Java MIDP 2.1
Kalenteri, tehtäväluettelo, muistio, laskin, ääninauhuri ja kello
Ovi Chat
Nokia-selain
Odo (Akvitania)

Odo (myös Eudes tai Eudo; k. 735) oli noin vuodesta 700 lähtien Akvitanian herttua. Hän hallitsi Gallian kaakkoisosaa ja piti pääkaupunkinaan Toulousea.
Odo liittoutui vuonna 718 Neustrian kuninkaan Kilperik II:n ja tämän major domuksen Ragenfridin kanssa Austrasian major domus Kaarle Martelia vastaan. Kilperikin hävittyä Kaarlelle Soissonsissa samana vuonna Odo teki rauhan Kaarlen kanssa.
Odon hallituskausi oli sotaisaa aikaa, ja hän joutui taistelemaan sekä Umaijadeja että frankkeja vastaan. Vuonna 735 Odon syrjäytti hänen poikansa Hunald, ja pian tämän jälkeen Odo kuoli.
Odontoblasti

Kehittyvä hammas
Odontoblasti on hammasluun emosolu, joka tuottaa hammasluuta tuottavia soluja. Odontoblastit sijaitsevat hammasytimen ja hammasluun välillä.
Odomantike

Odomantike ja muut Makedonian valtakunnan alueet (n. 334–323 eaa.) kartalla.
Odomantike (m.kreik. Ὀδομαντική, Odomantikē, myös Ὀδομαντίς, Odomantis, lat. Odomantice) oli antiikin aikainen alue ja myöhempi Makedonian valtakunnan osa pohjoisessa Kreikassa.
Odomantike käsitti Orbelos (nyk. Órvilos) -vuoren alueen sekä sen ja Strymon (nyk. Strymónas) -joen välisen tasangon joen pohjoispuolella. Sen luoteispuolella sijaitsi Sintike, lounaispuolella Edonis, eteläpuolella Bisaltia, luoteispuolella Krestonia ja länsipuolella Parorbelia.
Odomantiken aluetta asutti sille nimensä antanut odomanttien (Odomantoi, Ὀδόμαντοι) heimo. Nämä olivat paionialaisia. Makedonia valloitti alueen Filippos II:n aikana 300-luvulla eaa.
Norrbyn piiri

| Norrbyn piiri |
| --- | --- |
 Norrbyn kirkko
 fiNorrbyn piiri 
 59°54′54″N, 16°37′37″E 
Valtio:   Ruotsi
Maakunta:  Uplanti
Lääni:  Västmanlandin lääni
Kunta:  Salan kunta
Piirikoodi:  215146
Väestö
Väkiluku (2022):  791 
Norrbyn piiri (ruots. Norrby distrikt) sijaitsee Salan kunnassa Ruotsissa. Sen väkiluku on 791  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Salan kunnan piirit
Luettelo Yhdistyneen kuningaskunnan rautatieasemista

Ison-Britannian rautatieverkosto.
Tämä on luettelo Yhdistyneen kuningaskunnan rautatieasemista. Luetteloon eivät sisälly asemat, joita käyttävät vain muut raideliikenteen muodot, kuten metrot.
I

| Asema | Tunnus | Hallintoalue | Omistaja |
| --- | --- | --- | --- |
| IBM | IBM | Inverclyde | ScotRail |
| Ifield | IFI | Länsi-Sussex | Southern |
| Ilford | IFD | Suur-Lontoo | Abellio Greater Anglia |
| Ilkley | ILK | Länsi-Yorkshire | Northern Rail |
| Imperial Wharf | IMW | Suur-Lontoo | London Overground |
| Ince | INC | Suur-Manchester | Northern Rail |
| Ince & Elton | INE | Cheshire | Northern Rail |
| Ingatestone | INT | Essex | Abellio Greater Anglia |
| Insch | INS | Aberdeenshire | ScotRail |
| Invergordon | IGD | Ylämaa | ScotRail |
| Invergowrie | ING | Perth and Kinross | ScotRail |
| Inverkeithing | INK | Fife | ScotRail |
| Inverkip | INP | Inverclyde | ScotRail |
| Inverness | INV | Ylämaa | ScotRail |
| Invershin | INH | Ylämaa | ScotRail |
| Inverurie | INR | Aberdeenshire | ScotRail |
| Ipswich | IPS | Suffolk | Abellio Greater Anglia |
| Irlam | IRL | Suur-Manchester | Northern Rail |
| Irvine | IRV | Pohjois-Ayrshire | ScotRail |
| Isleworth | ISL | Suur-Lontoo | South West Trains |
| Islip | ISP | Oxfordshire | First Great Western |
| Iver | IVR | Buckinghamshire | First Great Western |
| Ivybridge | IVY | Devon | First Great Western |
J

| Asema | Tunnus | Hallintoalue | Omistaja |
| --- | --- | --- | --- |
| James Cook University Hospital | JCH | Middlesbrough | Northern Rail |
| Jewellery Quarter | JEQ | Länsi-Midlands | London Midland Trains |
| Johnston | JOH | Pembrokeshire | Arriva Trains Wales |
| Johnstone | JHN | Renfrewshire | ScotRail |
| Jordanhill | JOR | Glasgow | ScotRail |
| Jordanstown |  | Antrim | NI Railways |
O

| Asema | Tunnus | Hallintoalue | Omistaja |
| --- | --- | --- | --- |
| Oakengates | OKN | Telford ja Wrekin | London Midland Trains |
| Oakham | OKM | Rutland | East Midlands Trains |
| Oakleigh Park | OKL | Suur-Lontoo | Govia Thameslink Railway |
| Oban | OBN | Argyll ja Bute | ScotRail |
| Ockendon | OCK | Thurrock | c2c |
| Ockley | OLY | Surrey | Southern |
| Okehampton | OKE | Devon | First Great Western |
| Old Hill | OHL | Länsi-Midlands | London Midland Trains |
| Old Roan | ORN | Merseyside | Merseyrail |
| Old Street | OLD | Suur-Lontoo | Govia Thameslink Railway |
| Oldfield Park | OLF | Bath ja Koillis-Somerset | First Great Western |
| Olton | OLT | Länsi-Midlands | London Midland Trains |
| Ore | ORE | Itä-Sussex | Southern |
| Ormskirk | OMS | Lancashire | Merseyrail |
| Orpington | ORP | Suur-Lontoo | Southeastern |
| Orrell | ORR | Suur-Manchester | Northern Rail |
| Orrell Park | OPK | Merseyside | Merseyrail |
| Otford | OTF | Kent | Southeastern |
| Oulton Broad North | OUN | Suffolk | Abellio Greater Anglia |
| Oulton Broad South | OUS | Suffolk | Abellio Greater Anglia |
| Outwood | OUT | Yorkshire ja Humber | Northern Rail |
| Overpool | OVE | Cheshire | Merseyrail |
| Overton | OVR | Hampshire | South West Trains |
| Oxenholme Lake District | OXN | Cumbria | Virgin Trains West Coast |
| Oxford | OXF | Oxfordshire | First Great Western |
| Oxford Parkway | OXP | Oxfordshire | Chiltern Railways |
| Oxshott | OXS | Surrey | South West Trains |
| Oxted | OXT | Surrey | Southern |
Q

| Asema | Tunnus | Hallintoalue | Omistaja |
| --- | --- | --- | --- |
| Quaker’s Yard | QYD | Merthyr Tydfil | Arriva Trains Wales |
| Queenborough | QBR | Kent | Southeastern |
| Queen’s Park | QPK | Glasgow | ScotRail |
| Queen’s Park | QPW | Suur-Lontoo | Lontoon metro |
| Queens Road Peckham | QRP | Suur-Lontoo | Southern |
| Queenstown Road | QRB | Suur-Lontoo | South West Trains |
| Quintrell Downs | QUI | Cornwall | First Great Western |
U

| Asema | Tunnus | Hallintoalue | Omistaja |
| --- | --- | --- | --- |
| Uckfield | UCK | Itä-Sussex | Southern |
| Uddingston | UDD | Etelä-Lanarkshire | ScotRail |
| Ulceby | ULC | Pohjois-Lincolnshire | Northern Rail |
| Ulleskelf | ULL | Pohjois-Yorkshire | Northern Rail |
| Ulverston | ULV | Cumbria | First TransPennin Express |
| Umberleigh | UMB | Devon | First Great Western |
| University | UNI | Länsi-Midlands | London Midland Trains |
| University |  | Derry | NI Railways |
| Uphall | UHA | Länsi-Lothian | ScotRail |
| Upholland | UPL | Lancashire | Northern Rail |
| Upminster | UPM | Suur-Lontoo | c2c |
| Upper Halliford | UPH | Surrey | South West Trains |
| Upper Holloway | UHL | Suur-Lontoo | London Overground |
| Upper Tyndrum | UTY | Stirling | ScotRail |
| Upper Warlingham | UWL | Surrey | Southern |
| Upton | UPT | Merseyside | Arriva Trains Wales |
| Upwey | UPW | Dorset | South West Trains |
| Urmston | URM | Suur-Manchester | Northern Rail |
| Uttoxeter | UTT | Staffordshire | East Midlands Trains |
V

| Asema | Tunnus | Hallintoalue | Omistaja |
| --- | --- | --- | --- |
| Valley | VAL | Anglesey | Arriva Trains Wales |
| Vauxhall | VXH | Suur-Lontoo | South West Trains |
| Victoria | VIC | Suur-Lontoo | Network Rail |
| Virginia Water | VIR | Surrey | South West Trains |
Y

| Asema | Tunnus | Hallintoalue | Omistaja |
| --- | --- | --- | --- |
| Yalding | YAL | Kent | Southeastern |
| Yardley Wood | YRD | Länsi-Midlands | London Midland Trains |
| Yarm | YRM | Stockton-on-Tees | First TransPennine Express |
| Yate | YAE | Etelä-Gloucestershire | First Great Western |
| Yatton | YAT | Pohjois-Somerset | First Great Western |
| Yeoford | YEO | Devon | First Great Western |
| Yeovil Junction | YVJ | Somerset | South West Trains |
| Yeovil Pen Mill | YVP | Somerset | First Great Western |
| Yetminster | YET | Dorset | First Great Western |
| Ynyswen | YNW | Rhondda Cynon Taff | Arriva Trains Wales |
| Yoker | YOK | Länsi-Dunbartonshire | ScotRail |
| York | YRK | York | Virgin Trains East Coast |
| Yorkgate |  | Belfast | NI Railways |
| Yorton | YRT | Shropshire | Arriva Trains Wales |
| Ystrad Mynach | YSM | Caerphilly | Arriva Trains Wales |
| Ystrad Rhondda | YSR | Rhondda Cynon Taff | Arriva Trains Wales |
Nashville Skyline

| Nashville Skyline Bob Dylan |
| --- | --- | --- |

Studioalbumin tiedot
 Äänitetty : 12. helmikuuta 1969 –  21. helmikuuta 1969
 Julkaistu: 9. huhtikuuta 1969
 Tuottaja(t): Bob Johnston
 Tyylilaji: country country rock
 Kesto: 27.14
 Levy-yhtiö: Columbia Records
Listasijoitukset
  1. (toukokuu 1969)   1. (4 viikkoa, 19.4.1969)   2. (viikko 20, 1969)   3. (1969)   3. (5. toukokuuta 1969)   24. (1969)
Bob Dylanin muut julkaisut
| John Wesley Harding 1967 | Nashville Skyline 1969 | Self Portrait 1970 |
Nashville Skyline on Bob Dylanin vuonna 1969 julkaisema yhdeksäs studioalbumi. Albumilta julkaistiin myös single ”Lay Lady Lay”. Levyllä esiintyy myös Johnny Cash. Kriitikot pitivät levystä, se myös myi hyvin ja nousi listaykköseksi ainakin Isossa-Britanniassa ja Ranskassa.
Nashville Skyline oli ensimmäinen Dylanin albumi, joka julkaistiin vain stereo-painoksena. Aiemmat oli julkaistu sekä monona että stereona.
Nauhoitus

Dylan aloitti Nashville Skylinen nauhoitukset helmikuussa 1969. Edellisestä studioalbumista, vuoden 1967 John Wesley Hardingista, oli kulunut yli vuosi. Dylan piti sessiot Columbian Studio A:ssa. Ne alkoivat helmikuun 12. päivä, mutta sinä päivänä nauhoitettua materiaalia ei ole levyllä. Seuraavana päivänä saatin nauhoitetuksi kappaleet ”To Be Alone With You”, ”I Threw It All Away” ja ”One More Night”. Dylan myös yritti useaan otteeseen ”Lay Lady Layta”, joka hän oli kirjoittanut vuonna 1968, samoin kuin kappaleen ”I Threw it All Away”.
Aikaisempiin levyihin verrattuna Dylan muutti laulutapaansa nyt hiljaisemmaksi ja vähemmän karheaksi. Dylan itse kertoi, että uusi ääni johtuu tupakoinnin lopettamisesta, mutta äänen voi silti tunnistaa hänen äänekseen.
14. helmikuuta Dylan sai levylle seuraavat kappaleet: ”Peggy Day”, ”Tell Me That Isn't True”, ”Country Pie”, ja ”Lay Lady Lay”. Kahden seuraavan päivän aikana vietetyn tauon aikana Dylan kirjoitti uuden kappaleen, jonka nimi oli ”Tonight I’ll Be Staying Here With You”. Kun sessiot jatkuivat 17. päivänä, ”Tonight I’ll Be Staying Here With You” oli keskipisteenä, ja lopullinen versio valittiin yhdestätoista otosta. Myös instrumentaalin ”Nashville Skyline Rag” hän kirjoitti session alussa. Myöhemmin se lisättiin albumille.
Nauhoitus > Yhteistyö Johnny Cashin kanssa

Jossain sessioiden vaiheessa countrylegenda Johnny Cash käväisi studiossa. Hän oli oman yhtyeensä kanssa levyttämässä viereisessä studiossa. Hän oli ollut Dylanin pitkäaikainen ystävä ja kannattaja. He päätyivät esittämään duettoina Dylanin kappaleet ”One too Many Mornings” ja ”Don’t Think Twice It's Alright” sekä Cashin oman ”I Still Miss Someone”. Niistä mitään ei voinut käyttää, mutta Cash palasi seuraavana päivänä tekemään lisää duettoja.
Helmikuun 18. omistettiin kokonaan Cashin ja Dylanin duetoille. ”One Too Many Mornings” ja ”I Still Miss Someone” uusittiin, ja ne myös torjuttiin uudestaan. He kokeilivat myös seuraavia kappaleita: ”Matchbox”, ”That’s Alright Mama”, ”Mystery Train”, ”Big River”, ”I Walk The Line”, ja ”Guess Things Happen That Way”. Näiden kappaleiden alkuperäisesittäjät olivat Carl Perkins, Elvis Presley ja itse Cash. Niitäkään ei voitu käyttää. Coverit Jimmie Rodgersin ”Blue Yodel #1 & #5”, Johnny Cashin ”Ring on Fire”, ”You Are My Sunshine”, ”Mountain Dew”, perinteinen spirituaali ”Just a Closer Walk with Thee”, ”How High The Water”, kansanballadi ”Careless Love” sekä Dylanin erityisesti Cashille kirjoittama ”Wanted Man” olivat myös kokeiltavina, mutta eivät kelvanneet. Ainoa hyväksytty oli Dylanin oma kappale ”Girl from The North Country”, joka päätyi levyn avausraidaksi Cashin ja Dylanin esittämänä. Kun pääasiallinen levytys oli tehty, 19., 20. ja 21. päivät käytettiin lopulliseen miksaukseen ja muokkaukseen.
Kappaleet

Kaikki kappaleet on kirjoittanut Bob Dylan.
A-puoli
Girl from the North Country – 3.41 (Mukana Johnny Cash)
Nahville Skyline Rag – 3.12
To Be Alone With You – 2.05
I Threw It All Away – 2.23
Peggy Day – 1.59
B-puoli
Lay Lady Lay – 3.20
One More Night – 2.25
Tell Me That It Isn’t True – 2.45
Country Pie – 1.35
Tonight I'll Be Staying Here With You – 3.23
Kokoonpano

Bob Dylan – kitara, huuliharppu, kosketinsoittimet, ja laulu
Pete Drake – kitara
Kenneth A. Buttrey – rummut
Charlie Daniels – bassokitara
Bob Wilson – urut, piano
Charlie McCoy – kitara, huuliharppu
Norman Blake – kitara
Earl Scruggs – banjo kappaleessa 2.
Charlie Bragg – teknikko
Neil Wilburn – teknikko
Marshall Grant – bassokitara kappaleessa 1.
Bob Wootton – sähkökitara kappaleessa 1.
W. S. Holland – rummut kappaleessa 1.
Kokoonpano > Vierailijat

Johnny Cash
Aiheesta muualla

Rytmimusiikin Syke: Bob Dylan: Nashville Skyline
Nokia C32

| Nokia C32 |
| --- | --- |
Valmistaja:  HMD Global
Julkaistu:  25. helmikuuta 2023
Käyttöverkot:  2G, 3G ja 4G
Mitat:  164,6 × 75,9 × 8,6 mm
Paino:  199 g
Näyttö:  IPS LCD, 6,5"
Näytön kuvatarkkuus:  720 × 1 600 px
Suoritin:  Unisoc SC9863A1 -kahdeksan­ydinprosessori
Grafiikkapiiri:  IMG8322
Muisti:  64 tai 128 Gt
Keskusmuisti:  3 tai 4 Gt
Takakamera:  50 Mpx pääkamera + 2 Mpx makrokamera
Etukamera:  8 Mpx
Radio:  FM-radio
Käyttöjärjestelmä:  Android 13
Akku:  5 000 mAh
Liitännät:  USB-C, kuulokeliitäntä
Muistikorttipaikka:  tukee enintään 256 Gt:n microSD-kortteja
Muuta:  sormenjälkitunnistin, IP52
Infobox OKNimi-testi OK: 
Nokia C32 on HMD Globalin 25. helmikuuta 2023 julkaisema älypuhelin. Puhelimessa on kahdeksanydinprosessori ja 6,5 tuuman näyttö. Tallennustilaa on valittavana 64 tai 128 gigatavua ja keskusmuistia kolme tai neljä gigatavua. Tallennustila on laajennettavissa enintään 256 gigatavun microSD-kortilla. Puhelimessa on kaksi takakameraa, joista toinen on 50 megapikselin pääkamera ja toinen kahden megapikselin makrokamera. Etukameran tarkkuus on kahdeksan megapikseliä. Akun kapasiteetti on 5 000 milliampeerituntia, ja se tukee 10 watin latausta. Sormenjälkitunnistin on sijoitettu virtapainikkeeseen, ja puhelimen IP-luokitus on 52. Käyttöjärjestelmänä on Android 13.
Aiheesta muualla

Nokia C32 Nokian sivuilla
Nivelax

Nivelax on kylä Kemiönsaaren kunnassa. Kylä sijaitsee Västanfjärdin länsireunalla suunnilleen Björkbodan ja Lammalan puolivälissä.
Nivelax lähikylineen muodostaa Västanfjärdin toisen keskuksen Lammalan taajaman lisäksi. Nivelaxin koulu on Västanfjärdin ainoa koulu ja lisäksi kylässä on sekatavarakauppa. Nivelaxin kyläalue rajoittuu idässä Taponjokeen ja lännessä Björkboda träskiin. Kylän asutus on sijoittunut pääosin kylän läpi kulkevan Västanfjärdintien varrelle.
Nivelax on mainittu ensimmäisen kerran vuonna 1463. Kylässä oli isojaon aikaan 1784 seitsemän tilaa. Näistä kuusi päätyi saman omistajan haltuun 1800-luvun lopulla ja lopulta ne yhdistettiin yhdeksi suurtilaksi. 1900-luvun alussa Nivelaxin kansakoulu valmistui kylään. 1900-luvun aikana Västanfjärdintien ja Galtarbyntien risteysalueelle syntyi uudisasutusta, joka laajeni sotien jälkeen siirtoväen asutuksella. Viime vuosikymmeninä kylään ei ole kuitenkaan syntynyt uutta asutusta.
Nivan koulu (Kiuruvesi)

| Nivan koulu |
| --- | --- |
 Nivan koulu on alakoulu Kiuruvedellä.
Sijainti:  Soinintie 2, 74700 Kiuruvesi
Koordinaatit:  63.65431°N, 26.61189°E
Tyyppi:  suomenkielinen alakoulu
Rehtori:  Pauliina Kuonanoja
Luokat:  1–6
Oppilaita:  357 (2018)
Verkkosivut
Nivan koulu on suomenkielinen, perusopetuksen vuosiluokkien 1–6 koulu Kiuruvedellä Pohjois-Savossa. Vuonna 2018 koulua kävi yhteensä 357 oppilasta.
Kaupungin ainoa vuosiluokkien 7–9 opetusta antava koulu eli Kiuruveden yläkoulu sijaitsee naapurustossa Nivan koulun itäpuolella. Osa Nivan koulun opetuksesta järjestetään siellä.
Nivan koulurakennuksen samoin kuin yläkoulunkin on suunnitellut arkkitehti Aarne Timonen (kansakoulurakennus 1958; yhteiskoulu 1950/51).